recursal/SuperWikiNEXT-32B huggingface dataset:
Kacang Hijau.
*Vigna radiata*
**Pokok kacang hijau** (کاچڠ هيجاو) atau dalam bahasa Inggeris *Mung bean* mempunyai nama saintifil (latin) *Phaseolus radiatus L.* dari kumpulan Leguminoceae 

Kacang hijau banyak ditanam di sawah dan ladang yang bertanah lembab dan cukup mendapatkan sinar matahari. Tumbuhan perdu berbatang basah ini tingginya mencapai 3 meter. Kacang hijau adalah tanaman pendek bercabang tegak. Bunganya berbentuk kupu-kupu dan berwarna kuning kehijauan atau kuning pucat. Dari bunga itulah terbentuk polongan yang berisi 10 - 15 biji kacang hijau.Kulitnya hijau berbiji putih dan sering dibuat kecambah atau tauge. Daunnya berbentuk segitiga menyirip.

Kegunaan kacang hijau
---------------------

Pokok kekacang (legum) seperti kacang hijau, soya, dan kacang tanah. mampu membekalkan nitrogen kepada tanah dan membaik pulih sistem pembajaan tanah secara semula jadi. Ini menjadikan pokok kekacang sesuai sebagai tanaman selingan antara penanaman semula.

Kandungan & Zat
---------------

Kacang hijau mengandung zat-zat : amylum, protein, besi, belerang, kalsium, minyak lemak, mangganam, magnesium, niasin, Vitamin B1, A, dan E. Kacang hijau bermanfaat untuk melancarkan buang air besar.
Kulit Depan **I Believe ~Yume wo Kanaeru Maho no Kotoba~**
Kulit Depan **Don't Leave Me**
**I Believe ~Yume wo Kanaeru Maho no Kotoba~ / Don't Leave Me** (I Believe ～夢を叶える魔法の言葉～／Don’t leave me) merupakan single gabungan dari *Akina Minami no Super Mild Seven* dan Satoda Mai *(single keempat)* berkolaborasi bersama Kanbe Ranko dan Gouda Kazoku. Single ini dipasarkan pada 17 Jun 2009.

Single ini dipasarkan dalam dua versi iaitu versi kulit depan **I Believe ~Yume wo Kanaeru Maho no Kotoba~** oleh *Akina Minami no Super Mild Seven* dengan nombor katalog YRCN-90073 dan versi kulit depan **Don't Leave Me** oleh Satoda Mai berkolaborasi bersama Kanbe Ranko dan Gouda Kazoku. Kedua-dua versi terdapat bonus DVD.

Senarai Lagu
------------

### CD

1. I Believe ～夢を叶える魔法の言葉～／南明奈のスーパーマイルドセブン (I Believe ~Yume wo Kanaeru Maho no Kotoba~ / Akina Minami no Super Mild Seven)
2. Don’t leave me／里田まい with 合田家族 (Don’t leave me／ Satoda Mai with Gouda Kazoku)
3. I Believe ～夢を叶える魔法の言葉～（カラオケ） (I Believe ~Yume wo Kanaeru Maho no Kotoba~ (Karaoke))
4. Don’t leave me（カラオケ） (Don’t leave me (Karaoke))

### DVD

1. I Believe ～夢を叶える魔法の言葉～　振り付け映像（マルチアングル）
2. Don’t leave me　振り付け映像（マルチアングル）
3. スペシャルアニメ

Kedudukan Dalam Carta Oricon dan Jumlah Jualan
----------------------------------------------

| Is | Se | Ra | Kha | Jum | Sab | Ahad | Jumlah Jualan | Jualan |
| --- | --- | --- | --- | --- | --- | --- | --- | --- |
| - |  |  |  |  |  |  |  |  |

**Jumlah Jualan:**  *Single ini belum dipasarkan.*

Pautan luar
-----------

* (Bahasa Jepun) [Diskografi *Akina Minami no Super Mild Seven*  Diarkibkan 2012-10-10 di Wayback Machine]

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Athenaios** (/ˌæθəˈniːəs/; Bahasa Yunani Kuno: Ἀθήναιος Nαυκρατίτηςcode: grc is deprecated  atau Nαυκράτιος, *Athēnaios Naukratitēs* atau *Naukratios*; Latin: *Athenaeus Naucratita*code: la is deprecated ) ialah seorang ahli bahasa dari Yunani dan penulis dari *Deipnosophistai* (Ahli Gastronomi). Karya tersebut mengisahkan sebuah simposium aristokrat di mana beberapa orang yang terpelajar bertemu dan berbincang mengenai makanan dan topik lain.

Penerbitan
----------

Athenaeus sendiri menyatakan bahawa dia adalah pengarang sebuah risalah mengenai *thratta*, sejenis ikan yang disebut oleh Archippus dan penyair komik lain, dan sejarah raja-raja Syria. Kedua-dua karya itu kini hilang.

*Deipnosophistes* tergolong dalam tradisi sastera diilhamkan oleh penggunaan bankuet Yunani. Ahli bankuet bermain Kottabos manakala seorang pemuzik bermain Aulos, dihiasi oleh artis 'Nicias'/'Nikias'

Paten pertama
-------------

*Deipnosophistae*, 1535
Athenaeus menggambarkan apa yang boleh dianggap sebagai paten pertama (iaitu hak eksklusif yang diberikan oleh pemerintah kepada pencipta untuk mengamalkan ciptaannya sebagai pertukaran kerana penzahiran ciptaan). Beliau menyebut bahawa pada 500 SM, di bandar Yunani Sybaris (yang terletak di Itali selatan sekarang), terdapat pertandingan masakan tahunan. Pemenang diberi hak eksklusif untuk menyediakan hidangannya selama satu tahun.

Rujukan
-------

1. ↑  (Inggeris) Athenaeus, "Encyclopedia Britannica*. Diakses pada 18 Juni 2010.*
2. ↑  M. Frumkin, "The Origin of Patents", Journal of the Patent Office Society, March 1945, Vol. XXVII, No. 3, pp 143 et Seq.

Bacaan lanjut
-------------

* David Braund and John Wilkins (eds.), *Athenaeus and his world: reading Greek culture in the Roman Empire*, Exeter: University of Exeter Press, 2000. ISBN 0-85989-661-7.
* Christian Jacob, *The Web of Athenaeus*, (Hellenic studies, 61), Washington, DC: Center for Hellenic Studies at Harvard University, 2013.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Athenaios*** |

* Digital Athenaeus Project - University of Leipzig
* Digital Athenaeus - Casaubon-Kaibel reference converter
* Karya-karya oleh Athenæus di Projek Gutenberg
* Karya oleh atau tentang Athenaios di Internet Archive
* Karya oleh Athenaios di LibriVox (buku audio domain awam)
* *The Deipnosophists*, translated by C. D. Yonge, at The Literature Collection
* *The Deipnosophists*, long excerpts in searchable HTML format, at attalus.org
* *The Deipnosophists*, translated up to Book 9 with links to complete Greek original, at LacusCurtius
* *The Deipnosophists*, open source XML version by the University of Leipzig, at Open Greek & Latin Project
**IBM DB2** ialah pelayan pangkalan data model hubungan yang dibangunkan oleh IBM. Terdapat tiga produk utama dalam keluarga DB2 iaitu DB2 untuk LUW (Linux, Unix, dan Windows), DB2 untuk z/OS (kerangka utama), dan DB2 untuk iSeries (dahulunya OS/400). Produk DB2 LUW boleh dijalankan pada pelbagai edaran Linux dan UNIX, seperti Red Hat Linux, SUSE Linux, AIX, HP/UX, dan Solaris, dan kebanyakan sistem Windows. DB2 turut menggerakkan edisi Gudang IBM InfoSphere, yang secara asasnya DB2 LUW dengan DPF (*Database Partitioning Feature*), sebuah seni bina gudang data hampa kongsi selari yang besar. Satu lagi RDBMS, Informix, telah diperolehi IBM pada tahun 2001.

Maklumat teknikal
-----------------

**DB2** boleh ditadbir menerusi baris perintah mahupun GUI. Antara muka baris perintahnya memerlukan pengetahuan yang lebih meluas mengenai produk ini tetapi boleh diskrip dan diautomasikan dengan mudah. GUInya pula ialah pelanggan Java rentas-pelantar yang mempunyai pelbagai *wizard* sesuai untuk pengguna baharu.
**DB2** menyokong SQL serta XQuery. Ia juga mempunyai pelaksanaan asli bagi storan data XML, di mana data XML disimpan sebagai XML (bukan sebagai data hubungan atau data CLOB) untuk capaian lebih pantas menggunakan XQuery.

**DB2** ada API untuk REXX, PL/I, COBOL, RPG, FORTRAN, C++, C, Delphi, .NET CLI, Java, Python, Perl, PHP, Ruby, dan banyak lagi bahasa pengaturcaraan lain. **DB2** turut menyokong penyepaduan kedalam persekitaran pembangunan bersepadu Eclipse dan Visual Studio.

Pemprosesan ralat
-----------------

Satu ciri penting atur cara komputer DB2 ialah pengendalian ralat. Struktur kawasan komunikasi SQL (*SQL communications area*, SQLCA) pernah digunakan secara khusus dalam atur cara DB2 bagi memulangkan maklumat ralat kepada atur cara aplikasi selepas setiap kenyataan SQL dilaksanakan. Diagnosis ralat yang utama, tetapi tidak berguna secara sendirian, dilakukan dalam medan SQLCODE dalam blok SQLCA.

Versi
-----

### LUW

* v8.1 - v8.2 - bernama kod Stinger
* v9.1 - bernama kod Viper
* v9.5 - bernama kod Viper2
* v9.7 - bernama kod Cobra
* v9.8 - Only Pure Scale
* v10.1 - bernama kod Galilleo
* v10.5 - Blu Acceleration.

Pautan luar
-----------

* *Toad for IBM DB2 LUW*
* *Toad for IBM DB2 z/OS*
* Halaman DB2 di ibm.com
**Thailand National Police Department** atau Jabatan Polis Kebangsaan Thailand merupakan sebuah jabatan di bawah Kementerian Dalam Negeri (Ministry of Interior) dan merupakan jabatan yang bertanggungjawab keatas organisasi polis di Thailand. Tanggungjawab utama mereka ialah untuk memastikan ketenteraman awam melalui penguatkuasaan undang-undang negara. Seperti Polri di Indonesia, TNPD mempunyai kuasa serta pengaruh yang hampir menyamai angkatan tentera di Thailand. Antara peranan mereka yang penting ialah untuk membenteras keadaan darurat. Akhir-akhir ini anggota polis di Thailand telah terlibat dalam menumpas kebangkitan Islam di Selatan Thailand. Sekiranya negara diceroboh, kebanyakan anggota polis akan berada di bawah kuasa Kementerian Pertahanan untuk berkhidmat bersama-sama angkatan tentera. 

Pada asalnya, TNPD dibentuk mengikut model polis kebangsaan Jepun pra Perang Dunia II. Selepas itu, organisasi ini kerap melalui perubahan untuk menghadapi keselamatan dalaman yang sentiasa berubah. Ancaman terbesar sewaktu itu ialah ancaman komunis. Nasihat dari agensi Amerika serta latihan dan peralatan yang canggih di antara 1951 hingga awal 1970an, banyak membantu kearah memordenisasikan TNPD. Era ini telah menyaksikan kebangkitan dari segi kekuatan dan keberkesanan TNPD.

TNPD kini ditadbirkan melalui ibupejabatnya di Bangkok. Unit operasinya yang utama ialah Polis Provinsi, Polis Kawalan Sempadan (BPP), Polis Metropolitan, dan unit-unit khas yang kecil di bawah bidangkuasa "Central Investigation Bureau" atau Biro Penyiasatan Pusat.
**I-Dance** merupakan program tarian jalanan yang dianjurkan oleh Danzity Production dengan kerjasama Jawatankuasa Belia dan Sukan, kerajaan negeri Pulau Pinang pada 20 Disember 2008. Pusingan awal pertandingan itu telah diadakan di New World Park, Georgetown manakala pusingan akhir di Queensbay Mall pada 27 Disember 2008. Akibat beberapa bantahan dari PAS , exco belia dan sukan negeri Lydia Ong Kok Fooi mengarahkan peserta lelaki dan wanita Muslim diasingkan.

Bantahan
--------

Beberapa pihak membantah tarian jalanan yang dianjurkan oleh kerajaan Pakatan Rakyat di Pulau Pinang ini. Antaranya dari Pemuda PAS negeri yang mengadakan demonstrasi selepas sembahyang Jumaat pada 19 Disember 2008.Mohamed Hafiz Mohd Nordin meminpin bantahan lebih 400 orang di luar pekarangan Masjid Kampung Rawa, Jelutong, Pulau Pinang.Tarian ini diibarat cuba menghidupkan budaya jalanan melalui tarian shuffle malahan ia boleh menambahkan masalah sosial di kalangan generasi muda. Pemuda PAS tidak membantah tarian itu jika hanya melibatkan remaja bukan Islam. Masjid ini pernah menjadi lokasi sengketa antara penganut Islam dan Hindu pada tahun 1998. Pada 12 Disember 2008, demonstrasi diadakan di Masjid Permatang Janggus,Bukit Mertajam melibatkan 200 ahli PAS. Mereka menaikkan sepanduk seperti Hormati Dasar Islam, Jangan Memperolokkan Islam, I-Dance Rosakkan Muda Mudi dan Amar Ma'ruf Nahi Mungkar - Henti Memperolokkan Pemimpin Islam.

Setiausaha Perhubungan UMNO Pulau Pinang, Datuk Azhar Ibrahim turut mengecam program ala Samba di Brazil yang mana ramai rakyatnya berpakaian tidak senonoh menari di jalanan.  Tarian ini tidak sesuai dengan semangat dan slogan pentadbiran Ketua Menteri Pulau Pinang, Lim Guan Eng iaitu Amar Ma'ruf Nahi Mungkar.

Pemuda DAP ,Loke Siew Fook mengecam tindakan tidak rasional Pemuda Pas itu kerana tarian itu aktiviti riadah yang sihat dan berbentuk sukan. Pengarah eksekutif , Pusat Kesedaran Wanita (WCC) Pulau Pinang , Loh Cheng Kooi kecewa dengan bantahan pemuda PAS Pulau Pinang. WCC berpandangan I-Dance boleh merapatkan interaksi generasi muda berbilang agama dan budaya dan bukan punca penyakit masyarakat.

Rujukan
-------

1. ↑  Protes I-Dance: DAP kutuk Pas
2. ↑  Pemuda Pas P. Pinang bantah penganjuran I-Dance
3. ↑  Demonstrasi bantah tarian jalanan
4. ↑  UMNO Pulau Pinang gesa batalkan I-Dance
5. ↑  WCC pertikai k'jaan P. Pinang, Pemuda PAS isu I-Dance
**Jabatan Tentera LautAmerika Syarikat** ( Bahasa Inggeris : **United States Department Of The Navy** ; singkatan : **DN** ) telah ditubuhkan oleh satu Akta Kongres pada 30 April 1798 (dimulakan atas syor James McHenry), untuk menyediakan struktur organisasi kerajaan kepada Tentera Laut Amerika Syarikat dan, dari tahun 1834 dan seterusnya, untuk Kor Marin Amerika Syarikat dan apabila diarahkan oleh Presiden Amerika Syarikat, untuk Pengawal Pantai Amerika Syarikat sebagai perkhidmatan dalam Tentera Laut.

Jabatan Tentera Laut ialah sebuah Jabatan Eksekutif Angkatan Tentera dan Setiausaha Tentera Laut adalah ahli Kabinet Amerika Syarikat sehingga tahun 1949, apabila pindaan kepada "Akta Keselamatan Negara 1947" telah menukar nama Penubuhan Tentera Kebangsaan kepada Jabatan Pertahanan Amerika Syarikat dan menjadikan ia sebuah Jabatan Eksekutif.

Jabatan Tentera Laut kemudian menjadi, bersama-sama dengan Jabatan Tentera Darat Amerika Syarikat dan Jabatan Tentera Udara Amerika Syarikat dalam Jabatan Pertahanan dan tertakluk kepada pihak berkuasa, arahan dan kawalan Setiausaha Pertahanan Amerika Syarikat.

Lihat juga
----------

* The Pentagon
* Angkatan Tentera Amerika Syarikat
* Tentera Angkasa Amerika Syarikat
* Tentera Darat Amerika Syarikat
* Tentera Udara Amerika Syarikat
* Tentera Laut Amerika Syarikat
* Kor Marin Amerika Syarikat
* Biro Pengawal Kebangsaan
* Pengawal Pantai Amerika Syarikat
* Markas Medan Bersepadu
**Bahasa Chukchi**(лыгъоравэтлъан йилйил, *lyg"oravetl'an jiljil*) juga dikenali sebagai *Luoravetlan*, *Chukot* dan *Chukcha* yang merupakan bahasa Palaeosiberia yang ditutur oleh orang Chukchi,yakni merupakan penghuni yang menduduki kawasan Siberia yang paling timur, terutamanya di Negeri Autonomi Chukotka. Mengikut bancian Rusia, kira-kira 7700 dari 15,700 bangsa Chukchi bertutur dalam bahasa Chukchi; pengetahuan mengenai bahasa ini semakin berkurangan, dan kebanyakkan bangsa Chukchi bertutur dalam Rusia (kurang dari 500 melaporkan tidak langsung bertutur dalam bahasa Rusia). Bahasa Chukchi ini ada perkaitan dengan bahasa Koryak, dimana ia ditutur separuh sahaja dari jumlahnya. Bahasa-bahasa seperti Kerek, Alutor dan Itelmen membentuk menjadikan keluarga bahasa Chukotko-Kamchatkan.

Dengan kuasa autonomi yang ada dan aktivit pengembalaan *reindeer* ia membentuk kebudayaan diantara bangsa Chukchi dan Koryaks.

Dalam , buku merah UNESCO menyenaraikan bahasa Chukchi diantara bahasa yang terancam. Bahasa Chukchi ditulis dalam abjad Rusia dengan tambahan dua abjad: Ӄӄ danӇӈ, termasuk simbol ʼ.

Bibliografi
-----------

* The languages of the Soviet Union, Cambridge University Press (Cambridge Language Surveys) 1981. ISBN 0-521-23230-9 (kulit keras) and ISBN 0-521-29877-6 (kulit nipis)
* Nedjalkov, V. P. 1976. Diathesen und Satzstruktur im Tschuktschischen. In *Studia Gramatika* 13, Berlin (G.D.R) (dalam bahasa Jerman)
* Skorik, P. Ja. (1961). Grammatika čukotskogo jazyka: Fonetika i morfologija imennyx častej reči (2 Volumes). Leningrad: Nauka.
* Bogoras, W. 1922. Chukchee. In *Handbook of American Indian languages* II, e. F. Boas, Washington, D.C.
**Kabur petak** (bahasa Inggerisnya *box blur*) ialah penapis imej pada mana setiap piksel dalam imej yang terhasil mempunyai nilai bersamaan dengan nilai purata piksel berjiranan dengannya di dalam imej masukan. Ia merupakan satu bentuk penapis laluan rendah (pengaburan) dan ialah sebuah pelingkaran.

Kerana sifatnya yang menggunakan berat sama, ia boleh dilaksanakan dengan algoritma tumpukan yang lebih ringkas, jauh lebih pantas berbanding algoritma tingkap gelangsar.

Kabur petak selalu digunakan untuk mendapat hasil yang menghampiri kabur Gauss. Menurut teorem had memusat, jika dipakai 3 kali keatas imej yang sama, sebuah kabur petak menghampiri inti Gauss sehingga lebih kurang 3%, membuahkan hasil yang sama dengan inti pelingkaran kuadratik. 

Dalam domain frekuensi, kabur petak mempunyai komponen sifar dan negatif. Bermaksud, sesebuah gelombang sinus yang tempohnya bersamaan dengan saiz petak akan dikaburkan sepenuhnya dan panjang gelombang yang lebih pendek berbanding saiz petak mungkin akan tersongsang fasa, seperti yang dapat disaksikan jika dua bulatan bokeh bersentuhan untuk membentuk titik cerah di mana akan ada sebuah titik gelap di antara dua titik cerah dalam imej yang asal.

Algoritma
---------

Kabur petak dapat dicapai dengan menggunakan algoritma yang diringkaskan oleh formula matematik

{\displaystyle d(x,y)={\frac {1}{(1+2k)^{2}}}\sum \_{i=-k}^{i<=k}\sum \_{j=-k}^{j<=k}ker(i,j)\cdot {s(x+i,y+j)}}

di mana
{\displaystyle x} dan {\displaystyle y} ialah koordinat bagi piksel tujuan;
{\displaystyle d} ialah imej tujuan;
{\displaystyle s} ialah imej sumber;
{\displaystyle ker} ialah inti penapis;
{\displaystyle 1+2k} ialah saiz inti penapis dalam piksel.
Jika inti adalah malar, formula di atas boleh diubah menjadi

{\displaystyle d(x,y)={\frac {c}{(1+2k)^{2}}}\sum \_{i=-k}^{i<=k}\sum \_{j=-k}^{j<=k}\cdot {s(x+i,y+j)}}

di mana {\displaystyle c} ialah nilai inti yang malar.

Lihat juga
----------

* Kabur Gauss

Rujukan
-------

1. ↑  Wojciech Jarosz. 2001. Fast Image Convolutions
2. ↑  W3C SVG1.1 specification, 15.17 Filter primitive 'feGaussianBlur'
3. ↑  "Four Tricks for Fast Blurring in Software and Hardware". *Features*. Gamasutra. Dicapai pada 19 April 2013.

Pautan luar
-----------

* (Inggeris) Empat cara untuk pengaburan pantas dalam perisian dan perkakasan oleh Gamasutra
**Insurans Hilang Upaya**, sering dipanggil **DI** atau **insurans pendapatan hilang upaya**, atau **perlindungan pendapatan**, ialah suatu bentuk insurans yang menginsuranskan pendapatan perolehan benefisiari terhadap risiko ketidakupayaan mewujudkan halangan untuk menyelesaikan fungsi kerja teras. Sebagai contoh, pekerja mungkin mengalami ketidakupayaan untuk mengekalkan ketenangan dalam kes gangguan psikologi atau mengalami kecederaan, penyakit atau keadaan yang menyebabkan kecacatan fizikal atau ketidakupayaan untuk bekerja. DI merangkumi cuti sakit berbayar, faedah hilang upaya jangka pendek (STD) dan faedah hilang upaya jangka panjang (LTD).

Rujukan
-------

1. ↑  Olmsted, Bill (15 September 2020). "HOW TO BUY DISABILITY INSURANCE". *Disability Quotes*. Dicapai pada 15 September 2020.
2. ↑  "BLS Information". *Glossary*. U.S. Bureau of Labor Statistics Division of Information Services. February 28, 2008. Dicapai pada 2009-05-05.

Pautan luar
-----------

* Social Security Administration (US)
* Chana Joffe-Walt (March 2013). "Unfit for Work: The startling rise of disability in America". NPR.

|  |  |
| --- | --- |
| Kawalan kewibawaan Sunting ini di Wikidata | 
* Arkib Negara (A.S.)

 |
**Insurans hayat sementara** atau **asurans sementara** (juga dikenali sebagai **insurans hayat bertempoh** atau **berjangka**) ialah insurans hayat yang menyediakan perlindungan pada kadar bayaran tetap untuk tempoh masa terhad, tempoh yang relevan. Selepas tempoh tersebut tamat, perlindungan pada kadar premium sebelumnya tidak lagi dijamin dan pelanggan mesti sama ada melepaskan perlindungan atau berkemungkinan mendapatkan perlindungan lanjut dengan bayaran atau syarat yang berbeza. Jika orang yang diinsuranskan meninggal dunia dalam tempoh tersebut, manfaat kematian akan dibayar kepada benefisiari. Insurans sementara lazimnya merupakan cara paling murah untuk membeli manfaat kematian yang besar pada jumlah perlindungan setiap asas dolar premium dalam tempoh masa tertentu.

Insurans hayat sementara boleh dibezakan dengan insurans hayat kekal seperti seumur hidup, hayat sejagat dan hayat sejagat boleh ubah, yang menjamin perlindungan pada premium tetap untuk seumur hidup individu yang dilindungi melainkan polisi dibenarkan luput. Insurans sementara biasanya tidak digunakan untuk keperluan perancangan harta pusaka atau strategi pemberian amal tetapi digunakan untuk keperluan penggantian pendapatan tulen untuk individu. Insurans sementara berfungsi dengan cara yang serupa dengan kebanyakan jenis insurans lain kerana ia memenuhi tuntutan terhadap apa yang diinsuranskan jika premium adalah terkini dan kontrak belum tamat tempoh dan tidak memperuntukkan pemulangan dolar premium jika tiada tuntutan difailkan. Sebagai contoh, insurans kereta akan memenuhi tuntutan terhadap pihak yang diinsuranskan sekiranya berlaku kemalangan dan polisi pemilik rumah akan memenuhi tuntutan terhadap rumah jika ia rosak atau musnah, contohnya, akibat kebakaran. Sama ada peristiwa ini akan berlaku atau tidak adalah tidak pasti. Jika pemegang polisi menghentikan perlindungan kerana dia telah menjual kereta atau rumah yang diinsuranskan, syarikat insurans tidak akan membayar balik premium penuh.

Penggunaan
----------

Oleh kerana insurans hayat sementara ialah manfaat kematian tulen, penggunaan utamanya adalah untuk menyediakan perlindungan tanggungjawab kewangan untuk orang yang diinsuranskan atau penerimanya. Tanggungjawab tersebut mungkin termasuk, tetapi tidak terhad kepada, hutang pengguna, penjagaan tanggungan, pendidikan universiti untuk tanggungan, kos pengebumian dan gadai janji. Insurans hayat sementara boleh dipilih berbanding insurans hayat kekal kerana insurans sementara biasanya jauh lebih murah (bergantung pada panjang jangka masa), walaupun pemohon berisiko lebih tinggi, seperti menjadi perokok setiap hari. Sebagai contoh, seseorang individu mungkin memilih untuk mendapatkan polisi yang tempohnya tamat berhampiran umur persaraannya berdasarkan anggapan bahawa, pada masa individu itu bersara, dia akan mengumpul dana yang mencukupi dalam simpanan persaraan untuk menyediakan jaminan kewangan untuk tuntutan.

Rujukan
-------

1. ↑  Term life versus Permanent life insurance, Forbes, 2013
**Joan Dowling** (6 Januari 1928 – 31 Mac 1954) merupakan seorang pelakon watak British.

Dowling merupakan anak perempuan tidak sah taraf Vera Dowling. *The Laindon and District Times*, pada 23 Jun 2015, yang ditulis oleh sepupunya John Strickland, mengatakan beliau dilahirkan di rumah yang dipanggil 'Carlyle', yang merupakan salah satu banglo berkubah di Laindon High Road North, dan dibesarkan oleh moyangnya, Elizabeth Dowling, di Uxbridge. Beliau mempunyai minat untuk berlakon, walaupun beliau tidak pernah dilatih secara rasmi, dan selalu mengambil peranan dalam drama kecil, pantomim dan produksi lain. 

Pada usia 14 tahun, beliau telah mendekati sebuah agensi lakonan London dan diberi bahagian pertamanya yang 'sepatutnya' dalam produksi kecil (tajuk tidak diketahui). Penampilan sulung lakonan utamanya datang apabila penerbit Anthony Hawtrey memberinya watak Norma Bates dalam teater Joan Temple, *No Room at the Inn*. Persembahan pertama drama ini adalah di Teater Kedutaan pada Julai 1945.  Selepas itu, drama itu dipindahkan di bawah penerbit Robert Atkins ke Winter Garden Theatre, Drury Lane. Beliau juga memainkan peranan yang sama dalam versi filem 1948, dengan lakon layar ditulis bersama oleh pengarang Welsh terkenal Dylan Thomas dan Ivan Foxwell. Beliau telah menandatangani kontrak filem pertamanya pada usia 17 tahun untuk Associated British Pictures.

Beliau terkenal dengan wataknya sebagai Clarry yang tomboi dalam penerbitan Ealing Studios, *Hue and Cry* (1947).  Pada tahun 1951, beliau berkahwin dengan Harry Fowler, seorang lagi pelakon daripada *Hue and Cry* .

Kematian
--------

Pada 31 Mac 1954, Dowling telah membunuh diri di dapur kecil rumahnya di Farmer Street, Kensington, dengan racun gas.

Rujukan
-------

1. ↑  Anthony Hawtrey, penyunting (1946). *Embassy Successes II*. London: Sampson, Low, Marston & Co.
2. ↑  *Daily Mirror* 1 April 1954 pp 8-9, "Tragedy of Farmer Street's Happy Child"
3. ↑  Hayward, Anthony (9 January 2012). "Harry Fowler: Prolific screen actor known for his 'cheerful cockney' characters". *The Independent*. independent.co.uk. Diarkibkan daripada yang asal pada 9 June 2022. Dicapai pada 29 January 2017.
4. ↑  *Daily Mirror* 6 April 1954 page 6, "No one in the world for me but Joan, says Harry Fowler"

Pautan luar
-----------

* Joan Dowling at IMDb
* Video footage of Joan Dowling at British Pathe News
* Picture: Joan Dowling and Harry Fowler on the set of Hue and Cry
***"Kendak" dan "hubungan mesra" beralih ke sini.***

Pasangan menghabiskan masa bersama-sam.
**Hubungan intim** ialah hubungan antara perorangan yang amat rapat. Pesertanya sungguh mengenal atau mempercayai satu sama lain mahupun merupakan setiawan sesama. Hubungan intim juga boleh merujuk kepada hubungan yang berkeintiman fizikal atau berkeintiman emosi. Ia dicirikan oleh cinta yang romantis atau cinta yang penuh berahi, serta juga perapatan atau hubungan jenis.

Hubungan intim memainkan peranan yang utama dalam pengalaman manusia pada keseluruhannya. Manusia mempunyai keperluan sejagat untuk menyertai kelompok sosial, dengan keperluan itu dapat dipenuhi apabila hubungan intim dibentuk. Hubungan intim boleh terdiri daripada: 

* orang yang menarik kita;
* mereka yang kita suka atau cintai;
* hubungan dengan orang yang romantik serta perhubungan jantina; dan
* mereka yang kita mengahwini dan yang kita memberikan sokongan emosi serta sokongan peribadi.

Hubungan intim membekalkan seseorang dengan rangkaian sosial yang pula memberikan rapit emosi, selain daripada memenuhi keperluan sejagat untuk menyertai kelompok sosial dan keperluan untuk disayangi.

Kajian hubungan intim yang sistematik merupakan sebahagian penyelidikan yang agak baharu dalam bidang psikologi sosial yang telah muncul hanya beberapa dekad dahulu. Meskipun begitu, pemikiran sosial dan analisis hubungan intim telah wujud sejak zaman ahli falfasah Yunani yang awal. Walaupun kajian sarjana yang awal juga minat menyelidiki hubungan intim, ia dihadkan kepada diad atau kumpulan kecil di khalayak dan menumpukan dengan amat khusus tingkah-tingkah laku seperti: 

* persaingan dan kerjasama;
* perundingan dan tawar-menawar;
* pematuhan dan pertentangan.

Istilah pasangan mesra berkait
------------------------------

|  |  |
| --- | --- |
| * Anggota keluarga
* Kawan
* Orang lain bererti
* Pasangan
* Relationships
* Pasangan suami isteri
 | * Perempuan simpanan
* Setiawan
* Teman domestik
* Teman lelaki / teman wanita
 |

Lihat juga
----------

|  |  |
| --- | --- |
| * Cinta
* Keintiman
* Keluar berpacar-pacaran
* Monogami
* Orang lain bererti
* Pasangan seks
 | * Percintaan
* Perkahwinan
* Poliamori
* Poligami
* Sekedudukan bebas
* Keseksualan manusia
 |

Rujukan
-------

1. 1 2 3 4 5 6  Miller, R. S. Perlman, D. & Brehm, S. S. (2007). Intimate Relationships (4th ed.). Toronto, ON: McGraw-Hill.
2. ↑  Perlman, D. (2007). The best of times, the worst of times: The place of close relationships in psychology and our daily lives. Canadian Psychology, 48, 7-18.

Pautan luar
-----------

* International Association for Relationship Research
* Process of Adaption in Intimate Relationships Diarkibkan 2015-11-04 di Wayback Machine
* Bagaimana Membina Hubungan intim yang Berakhir, Menurut Ahli Terapi
**Jawatankuasa Anti-Zionis Masyarakat Soviet** (AZCSP, bahasa Rusia: Антисионистский комитет советской общественности, АКСО) merupakan sebuah badan yang dibentuk pada tahun 1983 di Kesatuan Soviet sebagai alat propaganda anti-Zionis. Pembentukan AZCSP diluluskan pada 29 Mac 1983 oleh Urus Setia Jawatankuasa Pusat Parti Komunis Kesatuan Soviet dalam ketetapan 101/62ГС: "Menyokong saranan Jabatan Propaganda Jawatankuasa Pusat dan USSR KGB tentang penciptaan Jawatankuasa Anti-Zionis Masyarakat Soviet..."

Lihat juga
----------

* Anti-Semitisme
* Anti-Zionisme
* Sejarah orang Yahudi di Rusia dan Kesatuan Soviet
* Anti-Zionisme Soviet
* Refusenik
* Pindaan Jackson-Vanik
* Jawatankuasa Anti-Fasis Yahudi
* Komplot doktor
* Kosmopolitan tanpa tempat
* Yevsektsiya

Rujukan
-------

* ISBN 3-7186-5740-6 *Russian Antisemitism, Pamyat and the Demonology of Zionism (Studies in Antisemitism)* by William Korey
* Robert O. Freedman, The Politics of Anti-Semitism and Emigration and the Dynamics of Resettlement, Duke University Press, 1989
**Linggawarman** (maut 669) ialah raja Kerajaan Tarumanagara yang kedua belas. Baginda mewarisi bapanya, Nagajayawarman, yang mangkat pada tahun 666 dan memerintah selama tiga tahun antara tahun-tahun 666 - 669.

Linggawarman mempunyai dua orang puteri. Yang sulung bernama Manasih menjadi isteri Tarusbawa dan yang kedua bernama Sobakancana menjadi isteri Sri Jayanasa, pengasas Kerajaan Sriwijaya di Rantau Minang.

Pada tahun 669, Linggawarman mangkat dan diwarisi oleh Tarusbawa, menantunya. Kerana pengaruh Tarumanagara ketika itu sudah merosot, Tarusbawa ingin mengembalikan zaman kegemilangan Purnawarman yang berpusat di ibu kota Sundapura. Oleh itu pada tahun 670, baginda menggantikan nama Tarumanagara menjadi Sunda. Peristiwa ini dijadikan alasan oleh Wretikandayun, cicit Manikmaya serta pengasas Kerajaan Galuh, untuk memisahkan negaranya daripada kekuasaan Tarusbawa.

  



| Raja-raja Tarumanagara berdasarkan Naskhah Wangsakerta |
| --- |
| Jayasingawarman (358-382) | Dharmayawarman (382-395) | Purnawarman (395-434) | Wisnuwarman (434-455) | Indrawarman (455-515) | Candrawarman (515-535) | Suryawarman (535-561) | Kertawarman (561-628) | Sudhawarman (628-639) | Hariwangsawarman (639-640) | Nagajayawarman (640-666) | Linggawarman (666-669) | Tarusbawa (669-670) |
**Amr Shabana** (lahir 20 Julai 1979, di Kaherah, Mesir) ialah pemain skuasy profesional dari Mesir. Dia memenangi Terbuka Dunia pada tahun 2003 dan 2005. Beliau juga berjaya menjadi pemain no. 1 dunia pada tahun 2006.

Shabana mengemparkan dunia skuasy pada bulan Disember 2003 apabila berjaya menjadi juara dunia buat pertama kali dengan menewaskan Thierry Lincou dipusingan akhir dengan mata 15-11, 11-15, 15-8, 15-14. 

Pada tahun 2004, Shabana menjadi naib juara dalam Terbuka British, apabila tewas kepada David Palmer dengan keputusan 10-11 (4-6), 11-7, 11-10 (3-1), 11-7.

Shabana memenangi gelaran Terbuka Dunia buat kali kedua pada tahun 2005 apabila menewaskan Palmer dalam pusingan akhir dengan keputusan 11-6, 11-7, 11-8. 

Pada bulan April 2006, Shabana menjadi pemain skuasy pertama dari Mesir yang berajaya menduduki ranking No. 1 dunia.

Pautan luar
-----------

* Profil di psa-squash.com
* Profil di squashinfo.com Diarkibkan 2008-10-06 di Wayback Machine
* Laman di squashpics.com Diarkibkan 2006-10-22 di Wayback Machine
**Amr Ibn Ubayd** ibn Bāb (meninggal dunia 761) adalah salah seorang pemimpin utama aliran teologi rasionalis Muktazilah yang diasaskan oleh Wasil ibn Ata. Seorang dari pelajar kepada Hasan al-Basri, beliau memimpin gerakan Muktazilah pada zaman awal khalifah Abbasiyah.

Kehidupan
---------

Datuk beliau ditangkap semasa orang Islam menawan Kabul di bawah Abd Allah ibn Samora pada tahun 663 dan sekali lagi pada tahun 665. Bapa Amr pula didakwa adalah sarjan di bawah al-Hallaj, dan berkemungkinan besar Amr mula kenal dengan Wasil ibn Ata kerana ini. Hubungan akrab mereka terbukti apabila Wasil mengahwini adik beradik perempuan Amr. Walau pun pada mulanya mereka tidak bersefahaman, Wasil berjaya menyakinkan doktrin Muktazilah kepada Amr setelah satu perdebatan panjang. Amr merupakan salah seorang anak murid yang rapat kepada Hasan al-Basri.

### Pemimpin gerakan Muktazilah

Amr memainkan peranan penting dalam gerakan Muktazilah setelah kematian Wasil pada tahun 749. Sikap Amr kepada pemerintahan Abbasiyah yang pada masa itu menghadapi cabaran politik dari keturunan Saidina Ali di Iraq adalah neutral, walau pun kebanyakan golongan Muktazilah bersimpati dengan penyokong gerakan Ali (*Alid*). Mereka bukan percaya gerakan itu sebagai al-Mahdi tetapi lebih kerana tidak puas hati dengan pemerintah Abbasiyah. Amr meninggal dunia sebelum tercetusnya pemberontakan.

Nota
----

Prosa mengandungi pemetikan khusus dalam teks sumber yang dapat dilihat melalui mod sunting.

1. ↑  John Esposito, *The Oxford Dictionary of Islam*, Oxford University Press 2003
2. ↑  Van Ess, *L'Histoire de la Mu'tazila lue en arriére*, ch. 5, *Revnue d'Etudes Islamiques* 47, 1979
Datuk **Arifin Jaka** (15 September 1939 - 29 Disember 2011) adalah bekas hakim Mahkamah Rayuan Malaysia.

Pada tahun 2000, beliau adalah hakim Mahkamah Tinggi yang mendengar perbicaraan kes liwat pertama terhadap Datuk Seri Anwar Ibrahim dan seterusnya menjatuhkan hukuman penjara sembilan tahun. Mahkamah Rayuan mengekalkan sabitan tersebut, tetapi Mahkamah Persekutuan dalam keputusan majoriti 2-1 membatalkannya dan Anwar dibebaskan pada tahun 2004.

Latar belakang
--------------

Datuk Arifin dilahirkan pada 15 September 1959 di Rembau, Negeri Sembilan.

Beliau belajar jurusan undang-undang di Lincoln Inn, London. Beliau bermula sebagai hakim di Mahkamah Sesyen pada 1970 dan menjadi hakim Mahkamah Rayuan pada 2003. Setahun kemudian beliau bersara.

Beliau berkahwin dengan Datin Maznah dan dikurniakan tiga anak; dua anak lelaki dan seorang nak perempuan.

Meninggal dunia
---------------

Pada 29 Disember 2011, beliau meninggal dunia akibat komplikasi kencing manis di Hospital Serdang pada jam 6.05 pagi. Beliau dijangka dikebumikan di tanah perkuburan Islam Presint 20 di Putrajaya selepas solat Zohor, selepas disolatkan di Masjid Tuanku Mizan Zainal Abidin.

Rujukan
-------

1. ↑  "Bekas hakim Arifin Jaka meninggal dunia", Malaysiakini.com. 29 Disember 2011.
2. ↑  Sungguh pedih mengenakan hukuman penjara kepada Anwar - Arifin Utusan Malaysia
**Amputasi suku atas** dalah pemotongan daripada lengan, tulang belikat dan tulang selangka. Ia biasanya dilakukan sebagai usaha terakhir untuk menghilangkan barah, tetapi semakin berkurang sehingga teknik menyelamatkan anggota badan bertambah baik.

Teknik pembedahan
-----------------

Otot romboid, trapezius, levator skapula dan latisimus dorsi dilintang. Berkas neurovaskular terdiri daripada arteri aksilari, vena aksila dan pleksus brakial dicantum dan dipotong. Kawasan dada yang terdedah kemudian biasanya ditutup dengan graf kulit dengan tebal.

Rujukan
-------

1. ↑  Maksud Amputasi suku atas mengikut Istilah MABBIM di Pusat Persuratan Rujukan Melayu
2. 1 2  Malawer, Martin M.; Sugarbaker, Paul H. (2001). Malawer, Martin M.; Sugarbaker, Paul H. (penyunting). "Musculoskeletal Cancer Surgery Treatment of Sarcomas and Allied Diseases". Kluwer Academic Publishers. m/s. 289–298. ISBN 978-0-7923-6394-1. `|contribution=` ignored (bantuan)

|  |  |
| --- | --- |
| Ikon tunas | Rencana berkenaan perubatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Biji-biji buah delima yang dikandung dalam isi merah, isi inillah disebut "aril".
**Aril** adalah suatu bentuk pertumbuhan tambahan dari *hilum* atau *funiculus* (pusar biji) yang menutupi permukaan luar sesuatu biji tumbuhan. Istilah ini kadang-kadang juga diterapkan kepada jaringan penebalan atau tambahan cangkerang biji, seperti pada bahagian yang dimakan dari buah manggis, rambutan, atau delima, atau fuli pada buah pala.

Bahagian ini sering kali dianggap sebagai bahagian buah, seperti yang dijumpai pada rambutan dan tumbuhan serumpunnya seperti kelengkeng dan laici. Bahagian yang dimakan biasanya adalah perikarpium atau mesokarpium, yang merupakan bahagian buah. Salut biji yang demikian ini juga dijumpai pada beberapa anggota tumbuhan konifer, khususnya dari keluarga *Taxus* dan beberapa rumpun dekatnya. 

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana botani ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Arisaka Model 99** atau *Rifle pengulang Arisaka Model 99* dan variasi 7.7 mm (0.3 inci) merupakan senjata keluaran Jepun.

Binaan
------

Rifle Arisaka Model 99 dibina berasaskan Rifle Arisaka Model 38 berkaliber 6.5 mm. Semasa Perang China-Jepun Pertama terdapat keperluan bagi rifle dan peluru yang lebih baik. Dengan itu pada 1939 pada akhir 1930-an Rifle Arisaka Model 99 dihasilkan dengan mengubah suai menggunakan Rifle Arisaka Model 38 berkaliber 6.5 mm kepada kaliber 7.7 mm (0.3 inci) dan lebih mudah dikendalikan. Kedua-duanya merupakan rifle pengulang insani, sama seperti Mauser 98K Eropah atau Mannlicher-Carcano. 

Arisaka Model 99 berkaliber 7.7 mm (0.3 inci) dan lebih mudah dikendalikan berbanding Arisaka Model 38 sebelumnya. Ia memiliki berat 8.36 paun tanpa kelopak peluru. Ia memiliki pecutan laras 2,477 kaki sesaat. Kelopak pelurunya mampu memuatkan 5 peluru dengan jarak membunuh pada 656 ela.

Sungguhpun senjata serdahana ini sepatutnya menjadi senjata piwaian bagi tentera Jepun, ia tidak pernah dihasilkan dalam bilangan yang mencukupi bagi dibekalkan pada semua tentera, dengan itu Model 38 kekal digunakan sehingga 1945. Keseluruhannya sekitar 10 juta rifle jenis Arisaka telah dihasilkan antara 1897 sehingga 1945.
**Anugerah Filem Negarah Bahagian Tamil Nadu** diberikan untuk kecemerlangan di pawagam Tamil di India. Mereka diberikan setiap tahun untuk menghormati bakat terbaik dan memberikan galakan dan insentif kepada industri filem India Selatan oleh Kerajaan Tamil Nadu. Anugerah itu diputuskan oleh jawatankuasa yang diketuai oleh Hakim. Anugerah pertama kali diberikan pada tahun 1967 dan dihentikan selepas tahun 1970. Anugerah ini diberikan semula pada tahun 1977 dan diteruskan sehingga tahun 1982. Anugerah tersebut tidak diberikan pada tahun 1971 hingga 1976. Walau bagaimanapun pada tahun 1977, anugerah Pelakon Terbaik dan Pelakon Terbaik telah diumumkan untuk tahun 1971 hingga 1976 dengan cara sijil kehormat oleh kerajaan yang dipimpin oleh ketua menteri itu M. G. Ramachandran. Sejak tahun 1988, anugerah diberikan secara tetap sehingga ia menjadi tidak berfungsi pada tahun 2008.

Selepas memenangi pilihan raya untuk Majlis Penerbit wayang Tamil, pengerusi Vishal mendedahkan bahawa beliau akan mendekati kerajaan untuk mengembalikan semula anugerah tersebut. Anugerah itu dihidupkan semula pada Julai 2017 selepas kerajaan mengumumkan kemenangan untuk 2009-2014.

Rujukan
-------

1. ↑  "salinan arkib". Diarkibkan daripada yang asal pada 2003-04-30. Dicapai pada 2020-01-01.
2. ↑  Anandan, ‘Film News’ (2004). *Sadhanaigal Padaitha Thamizh Thiraipada Varalaru (Tamil Film History and Its Achievements)*. Sivagami Publications. m/s. 738.
3. ↑  "Actor Vishal wins producers council election!". *Sify*.
4. ↑  "Now, the battle with piracy has begun: Vishal - Times of India". *The Times of India*.
5. ↑  "Tamil Nadu announces the State Film Awards for six consecutive years in surprise move. Here's the complete list of winners". July 14, 2017.
6. ↑  "Tamil Nadu government announces state film awards for 2009-2014". *The New Indian Express*.
**Anugerah Eisner** ([ais-nĕr], *Eisner Awards*) atau nama penuhnya **Anugerah Industri Komik Will Eisner** (*Will Eisner Comic Industry Awards*) merupakan anugerah yang diberikan untuk pencapaian kreatif yang terpuji dalam kalangan penerbit buku komik Amerika Syarikat sepertimana yang dimainkan peranan Anugerah Akademi ke atas filem-filem. Anugerah ini diwujudkan setelah penamatan anugerah yang terdahulu iaitu Anugerah Kirby pada tahun 1987, dan ia dinamakan sempena Will Eisner, tokoh yang paling terlibat dalam anugerah tersebut sehingga kematian beliau pada tahun 2005.

Penamaan pencalonan untuk anugerah ini ditentukan sebuah panel lima orang yang kemudiannya diundi oleh para pengkarya komik profesional dan diumumkan pada konvensyen San Diego Comic-Con International yang berlangsung pada satu malam Jumaat dalam Julai setiap tahun.

Rujukan
-------

1. ↑  "The Eisner Awards". worldofsuperheroes.com. 8 April 2011. Diarkibkan daripada yang asal pada 2013-10-22. Dicapai pada 14 Mei 2011.
2. ↑  Albert, Aaron. "The Will Eisner Comic Industry Awards Profile". about.com. Diarkibkan daripada yang asal pada 2012-08-28. Dicapai pada 14 Mei 2011.
3. 1 2  "The Will Eisner Comic Industry Awards", Comic-con.org. WebCitation archive (requires scrolldown).

Pautan luar
-----------

* The Eisner Awards - The "Oscars" of the Comics Industry Diarkibkan 2013-10-22 di Wayback Machine.
**Ikan Kerapu balong** atau nama saintifiknya *Epinephelus coioides* merupakan sejenis ikan air masin. Ia merupakan ikan dalam keluarga Serranidae. Ia terdapat di Australia, Bahrain, Bangladesh, Brunei, Kemboja, China, Djibouti, Eritrea, Fiji, Hong Kong, India, Indonesia, Iran, Iraq, Israel, Jepun, Jordan, Kenya, Kuwait, Macau, Malaysia, Mauritius, Mesir,Micronesia, Mozambique, New Caledonia, Oman, Pakistan, Palau, Papua New Guinea, Filipina, Qatar, Réunion, Arab Saudi, Singapura, Somalia, Afrika Selatan, Sri Lanka, Sudan, Taiwan, Tanzania, Thailand, Emiriah Arab Bersatu, Vietnam, dan Yaman.

Habitat semula jadinya adalah kawasan subtropika atau hutan bakau tropika, laut terbuka, laut cetek, dasar laut subtidal, terumbu karang, air payau, dataran antara pasang-surut, dan teluk persisiran masin. Ia terancam oleh kehilangan habitat.

Sumber
------

* Cornish, A. & Harmelin-Vivien, M. 2004. Epinephelus coioides. 2006 IUCN Red List of Threatened Species.  Dimuatturun 4 Ogos 2007.

1. ↑  Cornish, A. & Harmelin-Vivien, M. 2004. Epinephelus coioides. 2006 IUCN Red List of Threatened Species.  Downloaded on 4 August 2007.
Anugerah Filem India Sedunia atau GIFA merupakan anugerah yang diadakan khusus buat industri perfileman dari Bollywood.Setiap tahun, majlis ini diadakan di luar India bagi memperkenalkan kepada masyarakat dunia mengenai industri perfileman India.Antara tempat yang pernah menjadi lokasinya ialah Genting Highland, Singapura, Afrika Selatan dan London.

GIFA 2006
---------

Kuala Lumpur, Malaysia telah dipilih menjadi tuan rumah kepada majlis penyampaian Anugerah Filem India Sedunia (GIFA 2006) pada 17 Disember 2006.Antara bintang-bintang Bollywood yang hadir adalah seperti Amitabh Bachchan, Shah Rukh Khan, Salman Khan, Rani Mukherjee, Priyanka Chopra dan Ameesha Patel.

Acara gilang-gemilang yang diadakan selama tiga hari itu dianjurkan oleh One Big Option Sdn. Bhd. dengan kerjasama Kementerian Pelancongan Malaysia dan Popcorn Entertainment Pvt. Ltd. of India. Majlis itu dinaungi oleh isteri Timbalan Perdana Menteri, Datin Seri Rosmah Mansor.

Acara akan dimulakan dengan tayangan perdana filem terbaru arahan Ravi Chopra iaitu Baabul yang akan diadakan di pawagam Tanjong Golden Village KLCC pada 7 Disember. Tayangan perdana itu akan dihadiri oleh para pelakon utama filem tersebut iaitu Amitabh Bachchan, Hema Malini, Salman Khan, Rani Mukherjee dan John Abraham.

Keesokannya pula, peminat dapat menyaksikan perlawanan bola sepak selebriti antara menteri-menteri Malaysia dan bintang-bintang Bollywood di Stadium Nasional, Bukit Jalil, Kuala Lumpur.

Pada sebelah malamnya pula, sebuah majlis amal dan pertunjukan fesyen akan diadakan di Hotel Palace of the Golden Horses. Rekaan pereka fesyen terkenal dari India iaitu Vikram Phadnis dan pereka tempatan, Datuk Bernard Chandran akan diperagakan.

Acara kemuncak Gifa 2006 iaitu malam penyampaian anugerah pula akan diadakan di Stadium Putra, Bukit Jalil. Barisan artis yang akan membuat persembahan adalah Shah Rukh Khan, Salman Khan, Abhishek Bachchan, Priyanka Chopra, Katrina Kaif dan Ameesha Patel. Pengacara untuk malam anugerah itu nanti pula adalah Arshad Warsi dan Amrita Arora.
**Lima Pengkhianat Eulsa** (Jawi: ‏**ليم ڤڠخيانت اولسا**‎code: ms is deprecated ‎) merujuk kepada lima orang pegawai yang berkhidmat di bawah Maharaja Gojong yang menandatangani Perjanjian Eulsa tahun 1905 lalu menjadikan Korea sebagai negeri naungan di bawah Jepun. Lima pegawai itu ialah Menteri Pendidikan Yi Wan-yong, Menteri Tentara Yi Geun-taek, Menteri Dalam Negeri Yi Ji-yong, Menteri Luar Negeri Park Je-sun, dan Menteri Pertanian, Perdagangan, dan Industri Gwon Jung-hyeon.

Penentangan terhadap Perjanjian itu dibuat oleh Perdana Menteri Han Gyu-seol dan oleh menteri kewangan dan keadilan, tetapi mereka termasuk Gojong yang lemah secara politik tidak dapat menentang lima orang tersebut secara berkesan, walaupun Maharaja sendiri enggan menandatangani perjanjian tersebut, iaitu suatu tindakan yang perlu untuk memuktamadkan sesebuah perjanjian di bawah undang-undang Korea. Kerajaan Jepun memaksa Perdana Menteri Han untuk meletakkan jawatan dan meletakkan Park di tempatnya.

Ketidakpuasan umum yang meluas terhadap perjanjian itu juga ditujukan kepada lima menteri tersbeut, dan "kumpulan pembunuhan" dibentuk yang membunuh kelima-lima orang menteri itu. Rumah Yi Ji-yong dibakar pada tahun yang sama. Gwon Jung-hyeon cedera dalam serangan pada tahun 1907, dan Yi Wan-yong cedera parah dalam cubaan pembunuhan pada tahun 1909.

Pada tahun 2005, Pusat Penyelidikan Isu Nasional (민족 문제 연구소) mengenal pasti nama-nama lima pegawai yang bertanggungjawab terhadap Perjanjian Eulsa, sebagai sebahagian daripada usahanya untuk menyusun direktori individu Korea yang telah bekerjasama dengan Jepun sebelum dan semasa penjajahan.

* Yi Wan-yong, Menteri PelajaranYi Wan-yong, Menteri Pelajaran
* Yi Geun-taek [ko], Menteri TenteraYi Geun-taek [ko], Menteri Tentera
* Yi Ji-yong [ko], Menteri Dalam NegeriYi Ji-yong [ko], Menteri Dalam Negeri
* Pak Chesoon, Menteri Hal Ehwal Luar NegeriPak Chesoon, Menteri Hal Ehwal Luar Negeri
* Gwon Jung-hyeon, Menteri Pertanian, Perdagangan, dan IndustriGwon Jung-hyeon, Menteri Pertanian, Perdagangan, dan Industri

Lihat juga
----------

* Chinilpa - perkataan yang menggambarkan orang yang bekerjasama dengan Jepun semasa penjajahannya di Korea
* Sentimen anti-Jepun di Korea
* Senarai topik berkaitan Korea

Pautan luaran
-------------

* Pusat Penyelidikan untuk Isu Nasional (민족 문제 연구소) – laman bahasa Korea.
* Chosun-Japanese Treates, 1904 – 1910
* Ulasan buku *Korea dan Politik Imperialisme, 1876 – 1910*, oleh C. I. Eugene Kim dan Kim Han-kyo – James B. Palais, *The Journal of Asian Studies*, Vol. 28, No. 4, hlm. 863 – 864.
* 민족 문제 연구소 – Artikel Wikipedia dalam bahasa Korea
* "Tonton Bagaimana Anda Menggunakan 'Pengkhianat'", JoongAng Ilbo 2001.08.30
Dalam ajaran Islam, selain rukun Islam yang mempunyai lima perkara, terdapat juga keperluan lain yang perlu diingatkan. Ia bertujuan untuk mendidik masyarakat Islam itu, agar sentiasa berwaspada dalam menjalani kehidupan di dunia ini supaya tidak lari dari landasan pemikiran dan tujuan mereka diciptakan oleh Allah.

Lantaran itu, manusia, jin, malaikat, air, api, angin, haiwan, tumbuhan serta lain-lain diwujudkan oleh Allah, objektifnya adalah hanya untuk beribadah dan mengabdikan diri kepadaNya, walaupun atas apa jua perbuatan yang dilakukan sementara mereka masih hidup.

Lima perkara tersebut adalah:

1. **Sihat sebelum sakit**
2. **Muda sebelum tua**
3. **Kaya sebelum miskin**
4. **Lapang sebelum sempit**
5. **Hidup sebelum mati**

Budaya popular
--------------

Tema 'lima perkara' ini disebut dalam korus lagu "Demi Masa" kumpulan Raihan.

  


|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Golden Monkey
**Ikan Lou Han** (bahasa Inggeris: *Flowerhorn*) diterbitkan dari bahasa Cina yaitu Lou Han. Luo han pertama kali muncul di Malaysia sekitar tahun 1996-1997. Ikan ini adalah keturunan dari Amphilophus trimaculatus. 

Setelah beberapa generasi, bentuk ikan ini berubah daripada induk asalnya. Setelah itu penternak ikan mula-mula mengabungkan ikan tersebut dengan Blood Parrot yang merupakan hibrid dari C. citrinellum X C. synspilum. Dari hasil kahwin silang inilah lahirlah Luo han yang dikenali masa kini.

Pada awalnya, hasil kahwin silang tersebut tidak diterima secara luas, tapi setelah dilakukan "penyempurnaan" maka terhasilah bentuk dan corak warna yang disukai. Kemudian ikan tersebut diberi nama "*Flowerhorn*" atau "Luohan". Proses pemilihan dan kahwin silang terus berlangsung sehingga dihasilkan berbagai jenis Luo Han dengan beraneka warna dan corak.

Galeri
------

* Coronation LinkCoronation Link
* Tornado EffectTornado Effect
* Perfect HarmonyPerfect Harmony
* Unique TrackUnique Track
* Absolute WonderAbsolute Wonder
* Ancient WarshipAncient Warship
* Creative MeasureCreative Measure
* Exotic MarvelExotic Marvel
* LegacyLegacy
* Living LegendLiving Legend
* Pacific MiraclePacific Miracle
* Quantum GraceQuantum Grace
* Rising RainbowRising Rainbow
* Royal DegreeRoyal Degree
* Scarlet PassionScarlet Passion